cyanic-selkie/wikianc huggingface dataset:
என்.எப்.பி.ஏ 704
NFPA 704 என்பது ஐக்கிய அமெரிக்காவில் பயன்படுத்தப்படும் நாட்டு தீக்காப்பு அமைப்பின் (National Fire Protection Association) ஒரு சீர்தரம் ஆகும். தீநிகழ்வுகளில் இருந்து விரைந்து காக்க வரும் பணியாளர்கள் சட்டென (உடனே) கண்டு உணர்ந்து பயன்படுத்தும் வகையில் உருவாக்கப்பட்ட பொருட்களை பற்றிய ஒரு அடையாளம் ஆகும். பொருட்களால் விளையவல்ல தீமைகள் எத்தன்மையது என்று அறிவிக்கப் பயன்படும், நிறங்களாலும் எண்களாலும் உணர்த்தும் சாய்க்கட்ட வடிவில் உள்ளக் குறியீடு. இதனை தீ சாய்க்கட்டம் (Fire diamond) என்று பேச்சு வழக்கில் அமெரிக்காவில் கூறுவதுண்டு.
வெள்ளை/சிறப்புக் குறிப்புகள்
வெண்மையாக உள்ள கட்டத்தில் இருக்கும் குறிப்பானது ஒரு பொருளைப்பற்றிச் சிறப்பாக குறிப்பிட ஏதும் இருந்தால், அதற்கான குறியீட்டை அங்கு இடுவர். சில சிறப்புக் குறிப்புகள் கீழே கொடுக்கப்பட்டுள்ளன.
குறிப்பு: ' W ' மற்றும் 'OX' ஆகிய இரண்டு குறிகள் மட்டும்தான் NFPA 704 ன் சீர்தரத்தில் குறிப்பிடப்பட்டுள்ள முறையேற்பான குறிகள். பிறவெல்லாம் எளிதில் விளங்கிக்கொள்ளும் குறிகள் அவைகள் முறையேற்பு ஏதும் இல்லாமல் பயன்படுத்தப்படுவன.
வெளி இணைப்புகள்
பகுப்பு:தீத்தடுப்பு
2022 உத்தராகண்ட் சட்டமன்றத் தேர்தல்
2022 உத்தராகண்ட் சட்டமன்றத் தேர்தல், இந்தியாவின் வடக்கில் உள்ள உத்தராகண்டம் மாநிலத்தின் சட்டமன்றத்தின் மொத்தமுள்ள 70 தொகுதிகளுக்கான தேர்தல் 14 பிப்ரவரி 2022 அன்று ஒரே கட்டமாக நடைபெற உள்ளதாக இந்தியத் தேர்தல் ஆணையம் 8 சனவரி 2022 அன்று அறிவித்தது. வாக்கு எண்ணிக்கை 10 மார்ச் 2022 அன்று நடைபெற்றது.
பின்னணி
உத்தராகண்டச் சட்டமன்றத்தின் பதவிக்காலம் 23 மார்ச் 2022 அன்று நிறைவடைகிறது. 2017 உத்தராகண்ட சட்டமன்றத் தேர்தல் பிப்ரவரி, 2017-ஆம் ஆண்டில் நடைபெற்றாது. தேர்தலில் பாரதிய ஜனதா கட்சி பெரும்பான்மையான இடங்களில் வெற்றி பெற்று திரிவேந்திர சிங் ராவத் தலைமையில் ஆட்சி அமைத்தது.
தேரதல் அட்டவணை
இந்தியத் தேர்தல் ஆணையம் 8 சனவரி 2022 அன்று தேர்தல் அட்டவணையை வெளியிட்டது.
தேர்தல் முடிவுகள்
இத்தேர்தலில் இந்திய தேசிய காங்கிரசு கட்சியின் முன்னாள் முதலமைச்சர் ஹரீஷ் ராவத் மற்றும் பாரதிய ஜனதா கட்சியின் முதலமைச்சர் புஷ்கர் சிங் தாமி தோல்வி கண்டனர்.
இருப்பினும் புஷ்கர் சிங் தாமி, உத்தரகண்ட் பாரதிய ஜனதா கட்சியின் சட்டமன்றத் தலைவராக தேர்வு செய்யப்பட்டார். 23 மார்ச் 2022 அன்று புஷ்கர் சிங் தாமி இரண்டாவது முறையாக உத்தரகாண்ட் முதலமைச்சராக பதவியேற்றார்.
மேற்கோள்கள்
பகுப்பு:உத்தராகண்டின் சட்டமன்றம் பகுப்பு:2022 நிகழ்வுகள்
பகுப்பு:2022 இந்திய மாநிலங்களின் சட்டமன்றத் தேர்தல்கள் பகுப்பு:2022 இல் இந்தியா பகுப்பு:2022 தேர்தல்கள்
சூரியச் சுழற்சி 18
சூரியச் சுழற்சி 18 (Solar cycle 18) என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினெட்டாவது சூரியச் சுழற்சியாகும். இச்சுழற்சி 1944 ஆம் ஆண்டு பிப்ரவரி மாதம் தொடங்கி 1954 ஆம் ஆண்டு ஏப்ரல் மாதம் வரையில் 10.2 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 18 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 151.8 எண்ணிக்கையும் (மே 1947) குறைந்த பட்சமாக 3.4 எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 446 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது. இச்சுழற்சியானது பெரிய சூரியப் புள்ளிகளால் அடையாளப்படுத்தப்படுகிறது. மேலும் இக்காலத்தில் 10.7 செ.மீ அளவுள்ள (2800 மெகா எர்ட்சு) சூரியக் கதிரியக்க பாய்மம் வெளியிடப்பட்டதாக பதிவுகள் தெரிவிக்கின்றன. இத்தகைய கதிரியக்கப் பாய்மங்களின் அளவுகள் இச்சுழற்சிக் காலத்தில் அதிகம் காணப்பட்டதாகவும் தெரிவிக்கப்படுகின்றன
மேற்கோள்கள்
பகுப்பு:சூரியச் சுழற்சிகள்
ஆவராணி புதுச்சேரி நடேஸ்வரசுவாமி கோயில்
ஆவராணி புதுச்சேரி நடேஸ்வரசுவாமி கோயில் தமிழ்நாட்டில் நாகப்பட்டினம் மாவட்டம், ஆவராணி புதுச்சேரி என்னும் ஊரில் அமைந்துள்ள சிவன் கோயிலாகும்.
ஒட்டுமொத்த நீளம் (கப்பல்)
கப்பலொன்றின் ஒட்டுமொத்த நீளம் (length overall, சுருக்கமாக LOA, o/a, o.a. அல்லது oa) எனப்படுவது, நீர்மட்டத்துக்கு இணையாக அளக்கப்படும் அக்கப்பலின் உடற்பகுதியின் ஆகக்கூடிய நீளம் ஆகும். கப்பலை அதற்குரிய இடத்தில் நிறுத்துவதில் இந்நீளம் முக்கியமானது. கப்பலின் அளவைக் குறிப்பிடுவதற்கான மிகவும் பொதுவான வழியும் இதுவாகும். அத்துடன், படகு நிறுத்துமிடங்களில் அதற்கான கட்டணங்களைக் கணிப்பிடுவதற்கும் இந்த நீளம் பயன்படுகிறது (எகா: ஒரு மீட்டர் ஒட்டுமொத்த நீளத்துக்கு £2.50).
ஆவராணி புதுச்சேரி நடேஸ்வரசுவாமி கோயில்
வரலாறு
இக்கோயில் பதினான்காம் நூற்றாண்டைச் சேர்ந்தது.
ஒட்டுமொத்த நீளம் (கப்பல்)
ஒட்டுமொத்த நீளம் கப்பலின் உடற்பகுதியில் மட்டுமே அளக்கப்படுகிறது. இதிற் பொருத்தப்படும் முகப்புச்சட்டம், பிற இணைப்புக்கள் போன்றவை கணக்கில் எடுக்கப்படுவதில்லை. இவ்வாறுதான் சில பந்தயப் படகுகளும், உயர் கப்பல்களும் இந்தச் சொல்லைப் பயன்படுத்துகின்றன. அதேவேளை வேறு சில மூலங்கள் முகப்புச்சட்டங்களையும் ஒட்டுமொத்த நீளத்தில் சேர்த்துக்கொள்கின்றன. ஒட்டுமொத்த நீளத்தைக் குறிப்பிடுவதில் உள்ள, "சட்டத்தோடு கூடிய நீளம்", "முகப்புச்சட்டம் உள்ளிட்ட மொத்த நீளம்", "நிறுத்த நீளம்", "முகப்புச் சட்டம் உள்ளிட்ட ஒட்டுமொத்த நீளம்" போன்ற மேலும் பல முறைகள் குழப்பத்தை ஏற்படுத்தக்கூடியவை.
ஆவராணி புதுச்சேரி நடேஸ்வரசுவாமி கோயில்
கோயில் அமைப்பு
இக்கோயிலில் நடேஸ்வரசுவாமி, அகிலாண்டேஸ்வரி அம்பாள் சன்னதிகள் உள்ளன. இங்குக் கோயில் குளம் உள்ளது. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ஒட்டுமொத்த நீளம் (கப்பல்)
மேற்கோள்கள்
பகுப்பு:கப்பல் அளவைகள்
ஆவராணி புதுச்சேரி நடேஸ்வரசுவாமி கோயில்
பூசைகள்
இக்கோயிலில் சிவாகம முறைப்படி வழிபாடு நடக்கிறது. வைகாசி மாதம் விசாகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
2011 நோர்வே தாக்குதல்கள்
2011 நோர்வே தாக்குதல்கள் என சூலை 22,2011 அன்று நோர்வேயில் அரசு அலுவலகங்கள் மீதும் அரசியல் கட்சியொன்றின் வேனிற்கால முகாம் மீதும் அடுத்தடுத்து நடத்தப்பட்ட இரட்டைத் தீவிரவாத வன்முறைகள் குறிப்பிடப்படுகின்றன. முதலாவதாக மத்திய ஐரோப்பிய வேனில் நேரப்படி 15:25:19 மணிக்கு மகிழுந்து ஒன்றில் வைக்கப்பட்ட வெடிகுண்டு ஒஸ்லோவில் பிரதமரின் அலுவலகத்திற்கு வெளியே அரசுச் செயலகக் கட்டிட வளாகத்தில் வெடித்தது. இந்த குண்டுவெடிப்பில் எட்டு பேர் கொல்லப்பட்டனர்; பலர் காயமடைந்தனர்.
இரண்டாவது தாக்குதல் முதல் நிகழ்விற்கு இரண்டுமணிக்கூறுகளுக்கு பின்னர் உதோயா தீவில் நோர்வேயின் தொழிலாளர் கட்சி தனது இளைஞரணிக்காக ஏற்பாடு செய்திருந்த வேனிற்கால முகாமில் நடந்தது. காவல்துறையினரைப் போன்று உடையணிந்திருந்த நபர் ஒருவர் தனது துப்பாக்கியால் கூடியிருந்தவர்களைச் சரமாறியாக சுட 69 பேர் கொல்லப்பட்டனர். இவர்களில் நோர்வே பிரதமர் ஜென்ஸ் ஸ்டோல்டன்பெர்க்கின் அண்மித்த நண்பர்களும் நாட்டரசி மெட் மாரிட்டின் ஒன்றுவிட்ட சகோதரரும் அடக்கமாகும். இந்த பெருந்திரள் கொலைக்குக் காரணமாக 32 அகவை நிரம்பிய வலதுசாரி தீவிரவாதி ஆண்டர்ஸ் பேரிங் பிரீவிக்கை நோர்வே காவல்துறை கைது செய்தது ; பின்னர் அலுவலக வளாக குண்டு வெடிப்பிற்கும் இவரே காரணம் என குற்றம் சாட்டியது. ஐரோப்பிய ஒன்றியம் உள்ளிட்ட பல நாடுகள் இந்தத் தாக்குதல்களைக் கண்டித்ததுடன் நோர்வேக்கு முழுமையான ஆதரவை வெளியிட்டன.
ஒளிப்படங்கள்
பகுப்பு:நோர்வேயில் தீவிரவாதத் தாக்குதல்கள்
நான் அவனில்லை (1974 திரைப்படம்)
நான் அவனில்லை 1974 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் ஜெமினி கணேசன், லட்சுமி, கமல்ஹாசன், ஜெயசுதா மற்றும் பலரும் நடித்திருந்தனர். இது 1962 ஆம் ஆண்டய மராத்திய நாடகமான டு மீ நவ்ஹெச்சியை தழுவி எடுக்கப்பட்ட படமாகும். பலவிதமான வேடமிட்டு பல பெண்களை வசீகரித்து திருமணம் செய்யும் ஒருவனின் கதையாகும்.
தயாரிப்பு
நடிகர் ஜெமினி கணேசன் அவர்கள் தயாரித்த ஒரே திரைப்படம் இதுவாகும்.
பாடல்கள்
எம். எஸ். விஸ்வநாதனால் பாடல்களுக்கு இசை இயற்றப்பட்டது. எஸ். பி. பாலசுப்பிரமணியம் பாடிய "ராதா காதல் வராதா" எனும் பாடல் வரவேற்பைப் பெற்றது.
மறு ஆக்கம்
2007 ஆம் ஆண்டில் இதே பெயரில் இதே கதையில் நான் அவனில்லை (2007 திரைப்படம்) எனும் திரைப்படம் மறுபடியும் எடுக்கப்பட்டு வெளியிடப்பட்டது, அத்திரைப்படத்தில் ஜீவன், சினேகா, நமிதா, மாளவிகா, ஜோதிமயி, கீர்த்தி சாவ்லா, லிவிங்ஸ்டன் ஆகியோர் நடித்திருந்தனர். நடிகை இலட்சுமி அவர்கள் மறுபடியும் அத்திரைப்படத்தில் நடித்தார்.
வெளி இணைப்புகள்
பகுப்பு:1974 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:லட்சுமி நடித்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள் பகுப்பு:காந்திமதி நடித்த திரைப்படங்கள் பகுப்பு:செந்தாமரை நடித்த திரைப்படங்கள்
எங்கள் லூர்து மாதா தேவாலயம் (பள்ளிக்குன்னு தேவாலயம்)
எங்கள் லூர்து மாதா தேவாலயம் அல்லது பள்ளிக்குன்னு தேவாலயம், என்பது வட கேரளத்தின் வயநாடு மாவட்டத்தில் உள்ள ஒரு யாத்ரீக மையமாகும். இது ஒரு லத்தீன் கத்தோலிக்க தேவாலயம் இங்கு ஆண்டுதோறும் பிப்ரவரி 2 முதல் 18 வரை திருவிழா நடக்கிறது. இதில் முக்கிய நாட்கள் 10 மற்றும் 11 ஆகும்.
பள்ளிக்குன்னு தேவாலயம் பிரான்சு நாட்டு இறையியல் குழுவைச் சேர்ந்த பாதிரியார் ஜெப்ரின் அவர்களின் முயற்சியால்  1908 இல் இந்த தேவாலயம் கட்டபட்டது. கல்பற்றாலிருந்து தேவாலயம் தோராயமான 14 கிலோமீட்டர் தொலைவில் உள்ளது. வலது|thumb|245x245px| பழைய தேவாலயம்
வெளி இணைப்புகள்
பகுப்பு:Coordinates on Wikidata பகுப்பு:வயநாடு மாவட்டத்திலுள்ள கிறிஸ்தவக் கோயில்கள்
எசுப்பானிய, போர்த்துக்கேய யூதர்கள்
வெளி இணைப்புகள்
பகுப்பு:யூத இனப் பிரிவுகள்
சுந்தரம் அன்பழகன்
சுந்தரம் (இயற்பெயர் அன்பழகன் இயக்கத்தினரால் சு என அழக்கப்பட்டவர்) என்பவர் தமிழ்நாடு விடுதலைப்படையின் ஒரு தலைவராவார்.
வாழ்க்கை
சுந்தரம் கடலூர் மாவட்டம், காட்டுமன்னார்கோயில் அருகே நத்தமலை கிராமத்தைச் சேர்ந்தவர். பொறியியலில் பட்டயப் படிப்பாளியான இவர், அரியலூரில் இருந்தபடி, முதலாளித்துவம், நிலப் பிரபுத்துவத்துக்கு எதிராக செயல்பட்டு வந்த ஒரு தமிழ் தேசியர் ஆவார்.
தமிழர் விடுதலைப்படை
1983களில் பொன்பரப்பி தமிழரசன் தமிழ்நாடு விடுதலைப்படையைத் தொடங்கியபோது அவரது ஆயுதப் போராட்டங்களுக்கு பல திட்டங்களை வகுத்துக் கொடுத்தவர் சுந்தரம். ஆயுதப் போராட்டங்களுக்கு பொருள் சேர்ப்பதற்காக பொன்பரப்பி வங்கியைக் கொள்ளையடிக்க முயன்ற தமிழரசன் 1987 இல் கொல்லப்பட்டார். இதன்பிறகு சுந்தரம் தமிழர் விடுதலைப் படையின் தலைவரானார்.
செயல்பாடுகள்
1998 இல் ஆண்டிமடம் காவல் நிலையத்தை தாக்கி அங்கிருந்த ஐந்து துப்பாக்கிகள், 150 தோட்டாக்கள், 7 கண்ணீர் புகை குண்டுகள் போன்றவற்றை சுந்தரத்தின் படையினர் கொள்ளையடித்தனர்.
கைதும் தண்டனையும்
பெரம்பலூர் மாவட்ட எல்லையில் ஒரு வீட்டில் சந்தேகப்படும்படியாக தங்கியிருந்த ஏழுபேரை காவல்துறையினர் சுற்றிவளைத்து கைது செய்தனர், கைதானவர்களில் சுந்தரமும் ஒருவர். சுந்தரத்தின்மீது, கொடைக்கானல் தொலைக்காட்சி கோபுரத்துக்கு குண்டு வைத்தது, கடலூர் மாவட்டத்தின் புத்தூர், ஆண்டிமடம் ஆகிய காவல் நிலையங்களைத் தாக்கி ஆயுதங்களைக் கொள்ளையடித்தது, குள்ளஞ்சாவடி காவல் நிலையத்தை தாக்கியது, விழுப்புரம் காந்தி சிலையை வெடிகுண்டால் தகர்த்தது, அதியமான் கோட்டை மின் கோபுரம் தகர்ப்பு என பல வழக்குகள் போடப்பட்டன.
ஒலிவர் பர்ஃபோர்ட்
ஒலிவர் பர்ஃபோர்ட் (Oliver Burford , பிறப்பு: சூலை 23 1980), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2004 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஒலிவர் பர்ஃபோர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 15 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1980 பிறப்புகள் பகுப்பு:லின்கன்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
ஜவாலாமுகி
ஜவாலாமுகி என்பது வீரவல்லி ராகவாச்சாரியுலுவின் புனைபெயர் (18 ஏப்ரல் 1938) – 14 திசம்பர் 2008) ஆகும். இவர் ஒரு இந்தியக் கவிஞர், நாவலாசிரியர், எழுத்தாளர் மற்றும் அரசியல் ஆர்வலர் ஆவார்.
வாழ்க்கை
ஜவாலாமுகி தனது ரங்கேய ராகவா வாழ்க்கை வரலாறு நாவலுக்காக சாகித்ய அகாதமி விருதை (இந்தி) வென்றார். இவரது நாவல்கள் மற்றும் ஆயிரக்கணக்கான கவிதைகளில் முக்கியமானவை வேலடின மந்தாரம், ஹைதராபாத் கதலு மற்றும் வோடமி-திருகுபது.
ஜவாலாமுகி "திகம்பர கவுலு" என்ற கவிஞர்களின் குழுவில் உறுப்பினராக இருந்தார். இதன் பார்வைகள் மற்றும் பாணி நவீன தெலுங்கு இலக்கிய வரலாற்றில் ஒரு முக்கியமானதாக அங்கீகரிக்கப்பட்டுள்ளது. இவர் 1970-ல் புரட்சிகர எழுத்தாளர்கள் சங்கத்தின் (விரசம்) இணை நிறுவனராகவும், மக்கள் ஜனநாயக உரிமைகளுக்கான அமைப்பின் தீவிர உறுப்பினராகவும், இந்தியா-சீனா நட்புறவு சங்கத்தின் நிறுவனராகவும் இருந்தார். இவர் இறக்கும் வரை இந்தியா-சீனா நட்புறவு சங்கத்தின் ஆந்திரப் பிரதேச செயலாளராகவும் தேசிய துணைத் தலைவராகவும் இருந்தார்.
ஜவாலாமுகி ஐதராபாத்தில் உள்ள சீதாரம்பாக் பகுதியில் பிறந்தார். இவர் சீதாரம்பாக் குடியிருப்பாளர்கள் நலச் சங்கத்தை நிறுவினார் மற்றும் லக்ஷ்மி நிவாஸ் கனேரிவாலை எதிர்த்தார். 1970-ல் விரசம் நிறுவப்பட்ட பிறகு, 1971-ல் ஜவாலாமுகி தனது எழுத்துக்களுக்காக இரண்டு விரசம் உறுப்பினர்களுடன் ஆந்திர தடுப்பு தடுப்புச் சட்டத்தின் கீழ் கைது செய்யப்பட்டார். இவரது கவிதைகளில் ஒன்று குற்றவியல் நடைமுறைச் சட்டத்தின் பிரிவு 99இன் கீழ் தடைசெய்யப்பட்டது. மேலும் இக்கவிதை வெளியான புத்தகத்தின் அனைத்து நகல்களும் கைப்பற்றப்பட்டன.
"தீவிரப் பேச்சாளர், ஜவாலாமுகி ஆந்திரப் பிரதேசம் மற்றும் அதற்கு அப்பால் பல தசாப்தங்களாக விரிவாகப் பயணம் செய்து உரை ஆற்றினார்" என்று தி இந்துவில் ஒரு கட்டுரை கூறுகிறது. "இவர் மூன்று தசாப்தங்களுக்கும் மேலாக ஆந்திரப் பிரதேசத்தில் உள்ள அனைத்து முக்கிய சமூக இயக்கங்களுடனும் தொடர்புடையவர்."
சில ஆண்டுகளாகக் கல்லீரல் ஈரல் அழற்சி நோய்க்கான சிகிச்சையிலிருந்தபோது, ஜவாலாமுகி மாரடைப்பால், திசம்பர் 14, 2008 அன்று சோமாஜிகுடாவில் உள்ள கார்ப்பரேட் மருத்துவமனையில் இறந்தார். இவருடைய மனைவி சீதாதேவி, மகன்கள் சம்பத்குமார், ஸ்ரீதர், வாசு ஆவர்.
மேற்கோள்கள்
பகுப்பு:தெலுங்கு எழுத்தாளர்கள் பகுப்பு:இந்திய மார்க்சியர்கள் பகுப்பு:2008 இறப்புகள் பகுப்பு:1938 பிறப்புகள்
பாமணி விரைவுவண்டி
பாமணி விரைவு இரயில் (Pamani Express) ஆந்திரப் பிரதேச மாநிலத்தின் திருப்பதி நகரையும் தமிழ்நாட்டிலுள்ள மன்னார்குடி நகரத்தையும் இணைக்கின்ற இந்திய இரயில்வேயின் ஒரு விரைவு இரயிலாகும்
பெட்டி வகைகள்
இரயிலில் நிலையான 16 பெட்டிகள் கலந்திருக்கும். மணிக்கு 110 கிலோமீட்டர் வேகத்தில் செல்லும்.
அட்டவணை
பாமனி விரைவு இரயிலின் கால அட்டவணை
வழித்தடம்
இந்த விரைவு இரயிலின் வழித்தடத்தில் உள்ள முக்கிய நிறுத்தங்கள் வருமாறு.
மேற்கோள்கள்
பகுப்பு:தென்னக இரயில்வே தொடர்வண்டிகள்
சி. சுப்பிரமணியம்
சிதம்பரம் சுப்பிரமணியம் (பொதுவாக சி. சுப்பிரமணியம் அல்லது சி. எஸ், 30 சனவரி 1910 – 7 நவம்பர் 2000), இந்தியாவின் உணவு தன்னிறைவுக்கு வித்திட்டவராக அறியப்படுபவர். 1998ஆம் ஆண்டு பாரத் ரத்னா விருது பெற்றவர்.
இளமையும் கல்வியும்
சி.சுப்பிரமணியம் கோயம்புத்தூர் மாவட்டம் பொள்ளாச்சி அருகிலுள்ள செங்குட்டைப்பாளையம் என்ற கிராமத்தில் பிறந்தார். இவரின் தந்தையார் சிதம்பரக் கவுண்டர்.பொள்ளாச்சியில் ஆரம்பக் கல்வி பயின்ற சுப்பிரமணியம் சென்னை மாகாணக் கல்லூரியில் அறிவியலில் இளங்கலைப் பட்டம் பெற்றார். பின்னர் சென்னை சட்டக்கல்லூரியில் இளங்கலை சட்டம் படித்தார்.
அரசியல் வாழ்வு
இராசாசியின் வழிகாட்டுதலில் அரசியலும் நிர்வாகமும் பயின்றவர். 1952ஆம் ஆண்டு முதல் 1962 வரை தமிழ்நாடு (அப்போது மதராசு) மாநில அரசில் கல்வி, சட்டம் மற்றும் நிதி அமைச்சராகப் பணியாற்றினார். அந்தக் காலகட்டத்தில் கூடுதலாக சட்டமன்ற மக்களவையில் ஆளும் கட்சித் தலைவராகவும் விளங்கினார். 1962ஆம் ஆண்டு பொதுத் தேர்தலில் நாடாளுமன்றம் சென்று நடுவண் அரசில் எஃகு மற்றும் சுரங்க அமைச்சராகப் பங்கேற்றார். 1965ஆம் ஆண்டு உணவு அமைச்சராக இருந்து பசுமைப் புரட்சிக்கு வித்திட்டார். அப்போது இந்தி போராட்டத்திற்கு ஆதரவாக தமது பதவியை துறந்தார். 1969ஆம் ஆண்டு காங்கிரசு பிளவுபட்டபோது இந்திரா காந்தியுடன் இணைந்து பிரிவுபட்ட காங்கிரசின் தலைவராக விளங்கினார். நெருக்கடிநிலை அறிவிக்கப்பட்ட போது இந்திரா காந்தி அமைச்சரவையில் நிதி அமைச்சராக பணியாற்றினார். பாதுகாப்பு அமைச்சராகவும் பணியாற்றியுள்ளார். இந்திய திட்டக் கமிசனின் துணைத்தலைவராகவும் பணியாற்றியுள்ளார். பின்னாளில் இந்திரா காங்கிரசிலிருந்து பிரிந்து தேவராஜ் அர்ஸ் தலைமையிலான காங்கிரசு பிளவுக்கட்சியில் சேர்ந்தார்.
1990ஆம் ஆண்டு மகாராட்டிர ஆளுனராகப் பொறுப்பேற்றார். அப்போதைய பிரதமரைக் குறித்த அவரது தனிப்பட்டக் கருத்து ஊடகங்களில் கசிந்து அதன் பின்னணியில் பதவி விலகினார்.
சாதனைகள்
இந்திய விடுதலைப் போராட்டத்தில் பங்கெடுத்து சிறை சென்றவர் சி. சுப்பிரமணியம். அரசியலைமைப்பு சட்டமன்றத்தில் உறுப்பினராக தேர்ந்தெடுக்கப்பட்டு இந்திய அரசியலைமைப்பு சட்டம் இயற்றுவதில் பங்காற்றினார்.
இந்தியாவின் உணவு மற்றும் விவசாய அமைச்சராகப் பணி புரிந்தநேரம் அதிக மகசூல் தரும் விதைகளையும் உரங்களையும் ஈடுபடுத்துவதில் முனைப்பாகவிருந்து 1972ஆம் ஆண்டு மிகக் கூடுதலான கோதுமைவிளைச்சல் நிகழ்த்திய சாதனை பசுமைப் புரட்சி என புகழப்படுகிறது. அதுவரை பிற மேலைநாடுகளிலிருந்து இறக்குமதி செய்து கொண்டிருந்த நிலையிலிருந்து உணவு தன்னிறைவு எய்தியது குறித்து நோபல் பரிசு பெற்ற முனைவர் நார்மன் போர்லாக் அவரது முடிவெடுக்கும் வேகத்தாலும் அரசியல் பார்வைகளாலுமே இது சாத்தியமாயிற்று எனக் கூறுகிறார். 1964–67 ஆண்டுகளில் அவரது தீர்க்கதரிசனமிக்க அரசியல் உந்துதலே இந்த மாற்றத்திற்கு காரணமாக அமைந்தது என்றும் அவர் கூறுகிறார்.
வெளி இணைப்புகள்
பகுப்பு:இந்திய அரசியல்வாதிகள் பகுப்பு:பாரத ரத்னா விருது பெற்றவர்கள் பகுப்பு:1910 பிறப்புகள் பகுப்பு:2000 இறப்புகள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:மகாராட்டிர ஆளுநர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:3வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:இந்திய நிதியமைச்சர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:கோயம்புத்தூர் மாவட்ட நபர்கள் பகுப்பு:5வது மக்களவை உறுப்பினர்கள் பகுப்பு:இந்திய அரசியலமைப்பு நிர்ணய மன்ற உறுப்பினர்கள்
கதிர்வீச்சுமானி
கதிர்வீச்சுமானி (radiometer) அல்லது ரோண்ட்கனோமானி (roentgenometer) என்பது மின்காந்தக் கதிர்வீச்சின் அளவை அளவிடுவதற்கான ஒரு கருவியாகும். பொதுவாக, கதிர்வீச்சுமானி என்பது அகச்சிவப்புக் கதிர்வீச்சுக் கண்டறியும் கருவி அல்லது புற ஊதாக் கதிர்களைக் கண்டறியும் கருவியாகும். நுண்ணலை கதிர்வீச்சுமானிகள் நுண்ணலை அலைநீளத்தில் இயங்குகின்றன.
கதிர்வீச்சுமானி என்ற சொல் மின்காந்தக் கதிர்வீச்சை (எ.கா. ஒளி) அளவிடும் எந்த ஒரு கருவியையும் குறிக்கும் அதே வேளையில், குறிப்பாக 1873 ஆம் ஆண்டில் கண்டுபிடிக்கப்பட்ட குரூக்சு கதிர்வீச்சுமானி என்ற கருவியைக் குறிக்கவே இது பயன்படுத்தப்படுகிறது. இக்கருவியில் சுழலிகளின் (இதன் தகடுகள் ஒரு பக்கம் இருட்டாகவும், மறுபுறம் ஒளியாகவும் இருக்கும்) ஒரு பகுதி வெற்றிடத்தில் ஒளி வெளிப்படும் போது சுழலும். கருப்பு முகங்களில் உறிஞ்சப்பட்ட ஒளியின் உந்தத்தினால் கதிர்வீச்சுமானியை செயல்பட வைக்கிறது என்பது ஒரு பொதுவான நம்பிக்கை. இது தொடக்கத்தில் குரூக்சாலும் நம்பப்பட்டது. இருப்பினும், இது உண்மையாக இருந்தால், கதிர்வீச்சுமானி கருப்பு அல்லாத முகங்களிலிருந்து விலகிச் செல்லும், ஏனெனில் அந்த முகங்களில் இருந்து குதிக்கும் ஒளியணுக்கள் கருப்பு முகங்களில் உறிஞ்சப்படும் ஒளியணுக்களை விட அதிக வேகத்தை அளிக்கின்றன. ஒளியணுக்கள் முகங்களில் கதிர்வீச்சு அழுத்தத்தை செலுத்துகின்றன, ஆனால் அந்த சக்திகள் மற்ற விளைவுகளால் தடைப்படுத்தப்படுகின்றன. தற்போது ஏற்றுக்கொள்ளப்பட்ட விளக்கம், சரியான அளவிலான வெற்றிடத்தைக் கொண்டிருப்பதைச் சார்ந்துள்ளது, அத்துடன் ஒளியணுக்களின் நேரடி விளைவைக் காட்டிலும் வெப்ப பரிமாற்றத்துடன் இது தொடர்புடையது.
நுண்மின்னியக்க அமைப்பு (MEMS) கதிர்வீச்சுமானி நிக்கோல்சு, குரூக்சு கொள்கைகளின்படி செயல்பட முடியும், அத்துடன் அலைநீளம் மற்றும் துகள் ஆற்றல் மட்டங்களின் பரந்த நிறமாலையில் செயல்பட முடியும்.
வெளி இணைப்புகள்
பகுப்பு:மின்காந்தக் கதிர்வீச்சு பகுப்பு:அளவிடும் கருவிகள் பகுப்பு:கதிர்வீச்சளவியல்
புலியூர்நத்தம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சில்லுனு ஒரு காதல் (தொலைக்காட்சித் தொடர்)
சில்லுனு ஒரு காதல் என்பது சனவரி 4, 2021 முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 9:30 மணிக்கு ஒளிபரப்பாகும் காதல் பின்னணியை கொண்ட தொலைக்காட்சி நாடகத் தொடர் ஆகும். இது கலர்ஸ் மராத்தி மொழித் தொடரான 'ராஜா ராணிச்சி கா ஜோடி' என்ற தொடரின் மறு ஆக்கம் ஆகும்.
இந்த தொடரில் போலீஸ் அதிகாரியாக 'சமீர் அஹமத்து' என்பவர் சூர்யா குமார் என்ற கதாபாத்திரத்தில் நடிக்க இவருக்கு 'தர்ஷினி' என்பவர் கயல்விழி என்ற கதாபாத்திரத்தில் நடிக்கின்றார்.
கதை சுருக்கம்
இந்த தொடரின் கதை கிராமத்தை சேர்த்த கயல்விழி என்ற துடிதுடிப்பன் இளம் பெண்ணான கயல், போலீஸ் வேலை தான் கெத்து அதுதான் சிறந்தது என்று கருதிகிறாள். ஒரு இளம் நேர்மையான ஐபிஎஸ் அதிகாரியான சூர்யா குமார் என்பவரை சந்திக்கிறாள், அவரை பார்த்த நொடியில் இருந்து அவர் மீது காதல் வசப்படுகின்றார்.
அதன்பிறகு அவரோடு தொடர்ந்து இருப்பதற்காக தளராத விடாமுயற்சியையும், தேடலையும் மேற்கொள்ளும் கயல் தனது தீவிர முயற்சியில் வெற்றி கண்டு கயல்விழியை சூர்யகுமார் திருமணம் செய்கிறார். குடும்ப வாழ்க்கையைத் தொடங்கும் இந்த இளம் தம்பதியினரின் வாழ்க்கை காதலும் பரபரப்பும் நிறைந்த திருமண வாழ்க்கையாக அமைகிறது.
இது ஒரு துடிப்பானஇளம் வயது பெண்ணிற்கும் ஒரு இளம், நேர்மையான போலீஸ் அதிகாரியான சூர்யாவுக்கும் இடையே நிகழும் தினசரி சந்திப்புகள் மற்றும் நிகழ்வுகளை அழகான காதல் வடிவில் இது சித்தரிக்கிறது.
நடிகர்களின் தேர்வு
இது ஒரு காதல்தொடர் ஆகும். இந்த தொடரில் புதுமுக நடிகரான 'சமீர் அஹமத்து' என்பவர் சூர்யா குமார் என்ற கதாபாத்திரத்தில் நடிக்கின்றார். இவர் 2019 ஆம் ஆண்டு மிஸ்டர் தமிழ்நாடு என்ற போட்டியில் பங்குபெற்று வெற்றியாளராக வந்தவர் என்பது குறிப்பிடத்தக்கது. இவருக்கு ஜோடியாக கன்னட தொலைக்காட்சி நடிகையான 'தர்ஷினி' என்பவர் கயல்விழி என்ற கதாபாத்திரத்தில் நடிக்கின்றார். இவர்களுடன் சம்யுதா கிரண், ஸ்ரீலதா, பரதுஷா போன்ற பலர் முக்கிய கதாபாத்திரத்தில்நடிக்கிறார்கள்.
வெளி இணைப்புகள்
பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎ பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:மராத்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள் பகுப்பு:தமிழ்த் தொலைக்காட்சி நிகழ்ச்சிகள்
ஜான் பர்டெட்
வெளி இணைப்பு
ஜான் பர்டெட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 15 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1888 பிறப்புகள் பகுப்பு:1974 இறப்புகள்
பென்ட்டேன்
பென்ட்டேன் என்னும் ஆல்க்கேன் வகை ஹைட்ரோ கார்பன் (கரிம நீரதை) மூலக்கூறில் 5 கரிம அணுக்கள் நேர்த்தொடராக அமைந்துள்ளன. அறை வெப்பநிலையில் நீர்மமாக உள்ளது. ஆனால் 36.1 °C வெப்பநிலையிலேயே கொதிநிலையடவது. எளிதாக ஆவியாகக்கூடிய பொருள். பெரும்பாலும் எரிபொருளாகவும், கரைப்பானாகவும் பயன்படுகின்றது.
பகுப்பு:ஆல்கேன்கள் பகுப்பு:நீரகக்கரிமக் கரைப்பான்கள்
ஸ்ரீ வத்சா கல்வியியல் கல்லூரி, மேட்டமலை
ஸ்ரீ வத்சா கல்வியியல் கல்லூரி விருதுநகர் மாவட்டத்திலுள்ள ஒரு கல்வியியல் கல்லூரி ஆகும். இது சாத்தூருக்கு அருகே உள்ள மேட்டமலையில் அமைந்துள்ளது. இக்கல்லூரியில் இளங்கலை கல்வியியல் படிப்பில் 100 மாணவர்கள் சேர்க்கைக்கான அனுமதி உள்ளது. இக்கல்லூரி தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டுள்ளது.
மேற்கோள்கள்
பகுப்பு:தமிழ்நாட்டில் உள்ள கல்வியியல் கல்லூரிகள் பகுப்பு:விருதுநகர் மாவட்ட பல்கலைக்கழகங்களும் கல்லூரிகளும்
நாகின் (1976 திரைப்படம்)
நாகின் என்பது 1976 ஆண்டு வெளிவந்த ஒரு இந்தித் திரைப்படம் ஆகும். இது மக்கள் மத்தியில் மிகப்பெரும் வரவேற்பைப் பெற்றது.
கதைச்சுருக்கம்
ஒரு பழங்கதையின் படி, நாகங்கள் ஒரு குறிப்பிட்ட வயதை அடையும் போது, மனித வடிவம் பெறுவர் என்று கூறப்படுகிறது. இதனால், இந்த திரைப்பட க் கதை, ஒரு ஆண் மற்றும் பெண் நாகம், தங்கள் மனித வடிவங்களில் பாடுவதும் ஆடுவதுமாகத் தொடங்குகிறது. ஆண் நாகம், நாகமாக மாறும் போது, வேட்டையாடுகிற உறுப்பினர்களில் ஒரு நபர் மூலம் சுட்டுக் கொல்லப்படுகிறார், அந்த நபர், ஆண் நாகம் ஒரு பெண்ணைத் தாக்க போவதாக நினைத்ததால் அவ்வாறு செய்தார். மீதமுள்ள கதையில் பெண் நாகம், தன் காதலரின் மரணத்திற்கு காரணமான நண்பர்களின் குழுவைப் பழிவாங்கும் நடவடிக்கையை மேற்கொள்கிறது. இறுதியில், விஜய் என்பவர் மட்டுமே உயிருடன் இருக்கிறார். மேலும் நாகினி அவரைக் கொல்வதற்கு முன்பே இறந்துவிட்டார், பிறகு அவர், தான் செய்தது தவறு என்றும், தன் வாழ்க்கை அழிந்தது போல், தன் பழிவாங்கும் எண்ணத்தால் பலரது வாழ்க்கை பறிபோய்விட்டது என்றும் உணர்கிறார். அவர் இறக்கும் தருவாயில், அவரது காதலன் அவரை வானத்தில் இருந்து அழைத்தார். இறந்த பிறகு அவருடன் சொர்க்கத்தில் மீண்டும் இணைகிறார்.
பாடல்கள்
அனைத்து பாடல்களும் லக்ஷ்மி ப்யார்லேல் இசையமைப்பில் உருவாகியுள்ளது. அனைத்து பாடல்களின் வரிகளையும் வெர்மா மாலிக் எழுதியுள்ளார்.
ஆதாரங்கள்
பகுப்பு:1976 திரைப்படங்கள் பகுப்பு:இந்தித் திரைப்படங்கள்
வில்லியம் அட்டிவெல்
வில்லியம் அட்டிவெல் (William Attewell, பிறப்பு: சூன் 12 1861 ,இறப்பு: சூன் 11 1927) இங்கிலாந்து அணியின் துடுப்பாட்டக்காரர். இவர் 	10 தேர்வுத் துடுப்பாட்டப் போட்டிகளிலும், 429 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1884 - 1892 ஆண்டுகளில் பிரதிநிதித்துவப் படுத்தியுள்ளார்.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1861 பிறப்புகள் பகுப்பு:1927 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
அனுராதா சௌத்ரி
அனுராதா சௌத்ரி (Anuradha Choudhary) (பிறப்பு 29 ஆகஸ்ட் 1960) இந்தியாவின் உத்தரப்பிரதேசத்திலுள்ள ஓர் அரசியல்வாதி ஆவார். இவர் உத்தரபிரதேசத்தில் அமைச்சராகவும், மக்களவை உறுப்பினராகவும் இருந்துள்ளார். அஜித் சிங்கின் ராஷ்டிரிய லோக் தளத்துடன் தனது அரசியல் வாழ்க்கையைத் தொடங்கினார். 2012 இல் சமாஜ்வாடி கட்சியில் சேர்ந்தார். பின்னர், 2015 இல் பாரதிய ஜனதா கட்சியில் சேர்ந்தார்.
அரசியல் வாழ்க்கை
2002 இல், உத்தரப்பிரதேசம் மாநிலத்தின் பக்காரா சட்டமன்றத் தொகுதியிலிருந்து உறுப்பினராகி மாநிலத்தின் பொதுப்பணித்துறை அமைச்சரானார். 2004 ஆம் ஆண்டில் இவர் கைரானா மக்களவைத் தொகுதிக்கான ராஷ்டிரிய லோக் தளத்தின் சார்பில் மக்களவை உறுப்பினராகத் தேர்ந்தெடுக்கப்பட்டார். 2009 மக்களவைத் தேர்தலில் முசாபர்நகர் தொகுதியில் போட்டியிட்டு இவர் தோல்வியடைந்தார். உத்தரப்பிரதேச சட்டமன்றத் தேர்தலுக்கு முன்னர் 2012 ஜனவரியில், இவர் ராஷ்டிரிய லோக் தளக் கட்சியிலிருந்து வெளியேறி சமாஜ்வாடி கட்சியில் சேர்ந்து கட்சியின் தேசிய பொதுச் செயலாளராக நியமிக்கப்பட்டார். 2014 மே மாதம் நடந்த மக்களவைத் தேர்தலில் கட்சி பெரும் தோல்வியடைந்த பின்னர் உத்தரப் பிரதேசத்தின் அமைச்சர் பதவியிலிருந்து இவர் நீக்கப்பட்டார், அதன்பிறகு இவர் அக்கட்சியை விட்டும் விலகினார். ஜனவரி 2015 இல், இவர் பாரதிய ஜனதா கட்சியில் சேர்ந்தார்.
வெளி இணைப்புகள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:உத்தரப் பிரதேச நபர்கள் பகுப்பு:இந்திய அரசியல்வாதிகள்
சோகண்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
காந்தக்கோளம்
காந்தக்கோளம் (Magnetosphere) என்பது விண்வெளியில் உள்ள ஏதேனும் வான்பொருள் ஒன்றைச் சூழ்ந்து காணப்படும் வெற்றிடமான பிரதேசம் ஆகும். இப்பிரதேசத்தில் ஏற்றம் பெற்ற பொருட்கள், குறித்த வான்பொருளினால் தன்னகத்தே ஈர்க்கப்பட்டு அவ்வான் பொருளின் காந்தப்புலத்தினால் கட்டுப்படுத்தப்படுகின்றன. வான்பொருள்களுக்கு அண்மையில் இருக்கும் விண்மீன்களில் இருந்து வெளியிடப்படும் பிளாஸ்மாவினால், வான்பொருளின் காந்தப்புலக் கோடுகள் மின் ரீதியாக பாதிப்புக்கு உள்ளாகலாம் (குறிப்பாக சூரியப்புயல் போன்றவற்றால்). 1600 ஆம் ஆண்டுக் காலப்பகுதியில் ஆங்கிலேய வானியலாளரும் பௌதீகவியலாளருமான வில்லியம் கில்பேர்ட் புவியின் காந்தப்புலத்தினைக் கண்டறிந்ததில் இருந்து காந்தக்கோளம் பற்றிய ஆராய்ச்சிகளும், கல்விமுறையும் ஆரம்பமாகின.
மேற்கோள்கள்
பகுப்பு:காந்தவியல் பகுப்பு:புவிக்காந்தவியல்
கீழத்தூவல் ஊராட்சி
கீழத்தூவல் ஊராட்சி (Keelathooval Gram Panchayat), தமிழ்நாட்டின் இராமநாதபுரம் மாவட்டத்தில் உள்ள முதுகுளத்தூர் வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2670 ஆகும். இவர்களில் பெண்கள் 1358 பேரும் ஆண்கள் 1312 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வால்டோர்
வால்டோர் (ஆங்கிலம்: Val d'Or, Penang; மலாய்: Val d'Or, Pulau Pinang; சீனம்: 华都村); என்பது மலேசியா, பினாங்கு, தென் செபராங் பிறை மாவட்டத்தில் அமைந்துள்ள ஒரு நகரம். இந்த நகரத்திற்கு தெற்கில் ஜாவி ஆறு (Sungai Jawi) செல்கிறது. வடக்கில் சிம்பாங் அம்பாட் (Simpang Ampat) நகரமும்; சுங்கை பாக்காப் நகரமும் உள்ளன. இது ஒரு விவசாய நகரம் ஆகும்.
நிபோங் திபால் நகரில் இருந்து 7 கி.மீ. தொலைவில் உள்ளது. இருப்பினும் மிக அருகாமையில் உள்ள பெரிய நகரம் புக்கிட் மெர்தாஜாம்.
சொற்பிறப்பியல்
பிரெஞ்சு மொழியில், Val d'Or எனும் சொல் தங்கப் பள்ளத்தாக்கு என்பதைக் குறிக்கிறது. மலேசியா, பினாங்கு மாநிலத்தில் அமைந்துள்ள வால்டோர் நகரம் 19-ஆம் நூற்றாண்டின் நடுப்பகுதியில் பிரான்சு நாட்டின் தொடர்பைக் கொண்டு இருந்தது.
அந்தக் காலக் கட்டத்தில் இரண்டு பிரெஞ்சுக்காரர்கள் பினாங்கு, செபராங் பிறை பகுதிக்கு வந்து ஒரு விவசாயத் தோட்டத்தை அமைத்தனர்.
வரலாறு
19-ஆம் நூற்றாண்டின் நடுப்பகுதியில், டோனாடியூ (Donnadieu) என்ற பிரெஞ்சுக்காரர் இப்போது இருக்கும் வால்டோருக்கு வந்து, ஒரு கரும்புத் தோட்டத்தை நிறுவினார். பின்னர் மற்றும் ஒரு பிரெஞ்சுக்காரர் லியோபோல்ட் சாசெரியா (Léopold Chasseriau) என்பவரும் அவருடன் இணைந்து கொண்டார்.
இருவரும் இணைந்து நிர்வாகம் செய்து வந்தார்கள். இருப்பினும் 1843-ஆம் ஆண்டு டோனடியூ, கடல் கொள்ளையர்களால் கொலை செய்யப் பட்டார். அதன் பின்னர் அவர்களின் பிள்ளைகள் அந்தத் தோட்டத்தைக் கவனித்துக் கொண்டார்கள்.
வால்டோர் தோட்டத்தின் வளர்ச்சி
1852-ஆம் ஆண்டில், கீ லை உவாட் (Kee Lye Huat) எனும் ஒரு சீன இனத்தவர், இப்போது செபராங் பெராய் என்று அழைக்கப்படும் வெல்லஸ்லி மாநிலத்திற்கு வந்தார். சாதாரணத் தொழிலாளியாகத் தன் வாழ்க்கையைத் தொடங்கினார்.
படிப்படியாக முன்னேறி ஒரு சர்க்கரை ஆலையை உருவாக்கினார். பின்னர் வால்டோர் கரும்பு தோட்டத்தின் உரிமையாளர் ஆனார். இவர் தான் வால்டோர் நகரத்தை உருவாக்கியவர் என்று இப்போது அறியப் படுகிறார்.
கிராமப் பகுதிகள்
வால்டோர் நகர்ப் பகுதியில் சில கிராமங்கள் உள்ளன. அவற்றுள் வால்டோர் கிராமம் இந்த நகரத்திற்கு மிக முக்கியமான இடமாகும். இங்குள்ள கிராமங்கள்:
வால்டோர் தோட்டத் தமிழ்ப்பள்ளி
வால்டோர் பகுதியில் ஒரு தமிழ்ப்பள்ளி உள்ளது. அதன் பெயர் வால்டோர் தமிழ்ப்பள்ளி. 189 மாணவர்கள் பயில்கிறார்கள். 17 ஆசிரியர்கள் பணிபுரிகிறார்கள்.
வெளி இணைப்புகள்
பகுப்பு:மலேசிய நகரங்கள்‎ பகுப்பு:பினாங்கு பகுப்பு:பினாங்கு மாநிலத்தின் நகரங்கள்‎
அன்ட்ரூ புர்க்
அன்ட்ரூ புர்க் (Andrew Burch, பிறப்பு: பிப்ரவரி 24 1963) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2001 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
அன்ட்ரூ புர்க் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 15 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:சப்போல்க் துடுப்பாட்டக்காரர்கள்
எரிக் டேவிஸ்
எரிக் டேவிஸ் (Eric Davies, பிறப்பு: ஆகத்து 26 1909, இறப்பு: நவம்பர் 11 1976), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 16 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1936 - 1939 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1909 பிறப்புகள் பகுப்பு:1976 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
அனிதா தேசாய்
அனிதா தேசாய் (Anita Desai) 1937 ஆம் ஆண்டு சூன் 24 ஆம் நாள் பிறந்த இந்தியாவைச் சேர்ந்த ஓர் ஆங்கில நாவல் எழுத்தாளர் ஆவார்.
மாசாசூசட்சு தொழில் நுட்பநிறுவனத்தில் மாந்தவியல் பேராசிரியராகப் பணியாற்றினார். ஒர் எழுத்தாளராக இவர் பெயர் புக்கர் பரிசுக்காக மூன்று முறை முன்மொழியப்பட்டது. சிறந்த இந்திய இலக்கிய படைப்பாளிகளுக்கு இந்திய அரசால் ஒவ்வோர் ஆண்டும் தேசிய அளவிலும் மாநில அளவிலும் வழங்கப்படும் மதிப்பிற்குரிய விருதான சாகித்ய அகாதெமி விருது 1978 ஆம் ஆண்டு இவர் எழுதிய பயர் ஆன் தி மவுண்டெய்ன் என்ற புதினத்துக்காக வழங்கப்பட்டது. தி வில்லேச்சு பைதி சீ என்ற நூலுக்காக கார்டியன் விருது இவருக்குவழங்கப்பட்டது.
தொடக்கக்கால வாழ்க்கை
இந்தியாவின் முசோரியில் டோனி நிமே என்ற ஒரு செருமானிய தாய்க்கும் மசூம்தார் என்ற ஒரு வங்காள வணிகருக்கும் அனிதா மசூம்தார் பிறந்தார். வீட்டிற்குள் செருமானிய மொழியைப் பேசிய இவர் வீட்டிற்கு வெளியே உள்ள சமுதாயத்தில் வங்காள மொழி, உருது மொழி, இந்தி மொழி மற்றும் ஆங்கில மொழிகளில் பேசி வளர்ந்தார். இருப்பினும், அவர் வயது முதிர்ந்த தன்னுடைய பிற்கால வாழ்நாள் வரை செருமனிக்கு  வரவில்லை. பள்ளியில் ஆங்கிலத்தில் படிக்கவும் எழுதவும் கற்றுக்கொண்டார். இதன் விளைவாக ஆங்கிலம் அவருடைய இலக்கிய மொழ ஆனது. அவர் ஏழு வயதில் ஆங்கிலத்தில் எழுதத் தொடங்கினார். ஒன்பதாவது வயதில் தனது முதல் கதையை வெளியிட்டார்.
தில்லி இராணி மேரி மேல்நிலைப்பள்ளியில் அனிதா தேசாய் ஒரு மாணவராக கல்வி கற்றார். ஆங்கில இலக்கியம் பாடத்தைப் படித்து 1957 ஆம் ஆண்டு தில்லி பல்கலைக்கழகத்தின் மிராண்டா அவுசில் தன்னுடைய பி.ஏ. பட்டத்தைப் பெற்றார். இதற்கு அடுத்த ஆண்டு இவர் அவ்வின் தேசாய் என்ற கணினி மென்பொருள் நிறுவனத்தின் இயக்குனராகவும், பிட்வின் எட்டர்னிட்டீசு ஐடியாசு ஆன் லைப் அண்டு தி காசுமாசு என்ற புத்தகத்தின் ஆசிரியருமான அசுவின் தேசாய் என்பவரை மணந்துகொண்டார்.
புக்கர் பரிசு பெற்ற நாவலாசிரியர் கிரண் தேசாய் உட்பட நான்கு குழந்தைகள் இவர்களுக்குப் பிறந்தனர். வார இறுதி நாட்களில் அலிபாக் என்ற கடற்கரை நகருக்கு அருகிலுள்ள துல் மாகாணத்திற்கு தன்னுடைய குழந்தைகளை தேசாய் அழைத்துச் சென்றார். இங்குதான் தி வில்லேச்சு பை தி சீ என்ற படைப்பை அனிதா தொகுத்து உருவாக்கினார். இந்நூலுக்காகவே அனிதா தேசாய்க்கு 1983 ஆம் ஆண்டு கார்டியன் குழந்தைகள் கற்பனை பரிசு வழங்கப்பட்டது. அனிதா தேசாயின் வாழ்நாளில் கிடைத்த இப்பெரிய பரிசை பிரித்தானிய குழந்தை இலக்கிய எழுத்தாளர்களின் குழு நடுவராகச் செயல்பட்டு இப்புத்தகத்தை பரிசுக்காகத் தேர்ந்தெடுத்தனர்.
வாழ்க்கை
தேசாய் 1963 ஆம் ஆண்டில் தனது முதல் நாவலான கிரை தி பீகாக் என்ற புத்தகத்தை வெளியிட்டார். 1980 ஆம் ஆண்டில் எழுதி வெளியிட்ட கிளியர் லைட் ஆப் டே என்ற சுயசரிதை நூலை தன்னுடைய முக்கியமான நூலாக இவர் கருதுகிறார். பிறந்து வளர்ந்த இடத்திற்கு அருகில் வாழ்ந்த மற்றும் முதிர்ந்த வயதின் தொடக்கக் காலத்திலும் இந்நூலை தேசாய் எழுதினார். ஓர் உருது கவிஞர் பற்றி 1984 ஆம் ஆண்டு கசுடடி என்ற பெயரில் ஒரு நூலை எழுதி வெளியிட்டார். இந்நூல் புக்கர் பரிசுக்காக பரிந்துரைக்கப்பட்டது என்பது குறிப்பிடத்தக்கது ஆகும். 1993 இல், மாசசூசெட்சு தொழில்நுட்ப நிறுவனத்தின்  படைப்பிலக்கிய ஆசிரியராகப் பொறுப்பேற்றார். 1999 ஆம் ஆண்டின் புக்கர் பரிசு இறுதிப் போட்டிக்குத் தேர்வு பெற்ற பாசுட்டிங் பீசுட்டிங் என்ற நாவல் பிரபலமாகப் பேசப்பட்டு இவரது புகழை மேலும் அதிகரிக்கச் செய்தது. மெக்சிகோவின் 20 ஆம் நூற்றாண்டில் எழுதப்பட்ட அவரது புதினமான ஜிக்சாக் வே 2004 ஆம் ஆண்டில் அவரது சமீபத்திய சிறுகதை தொகுப்பில் வெளிவந்தது. அவரது சமீபத்திய சிறுகதை தொகுப்பில் தி ஆர்ட்டிஸ்ட் ஆஃப் அகற்றுதல் 2011 இல் வெளியிடப்பட்டது. தி ஆர்ட்டிசுட் ஆப் டிசப்பியரன்சு 2011 ஆம் ஆண்டு வெளியிடப்பட்டது.
மவுண்ட் ஓலியோக் கல்லூரி, பரூச் மற்றும் சிமித் கல்லூரி கல்லூரிகளில் தேசாய் பயிற்றுவித்தார். அவர் ராயல் இலக்கிய சங்கம், அமெரிக்க அகாடமி ஆஃப் ஆர்ட்சு அண்ட் லெட்டர்சு, மற்றும் கேம்பிரிட்சிலுள்ள கிர்ட்டன் கல்லூரி ஆகியவற்றில் பணிபுரிந்தார். பாம்கார்ட்டினரின் பாம்பே என்ற நாவலை இவற்றுக்காக தேசாய் அர்ப்பணித்தார்.
திரைப்படம்
அனிதா தேசாயின் இன் கசுடடி என்ற புதினம் திரைப்படமாக 1993 இல் உருவாக்கப்பட்டது. அந்தப் படத்தில் சசி கபூர், சபனா ஆசுமி, ஓம் பூரி நடித்து இருந்தனர். சிறந்த திரைப்படத்துக்காக இந்திய அரசாங்கம் வழங்கும் தங்கப் பதக்கத்தை 1994 ஆம் ஆண்டு இத்திரைப்படம் வென்றது. இசுமாயில் மெர்சண்ட் இப்படத்தை இயக்கினார். பெர்சண்ட் அய்வரி நிறுவனம் தயரிப்பில் இசுமாயில் மெர்சண்ட் இப்படத்தை இயக்கினார். சாருக் உசைன் திரைக்கதையை எழுதினார்.
விருதுகள்
அனிதா தேசாயின் பெயர் புக்கர் பரிசுக்கு மூன்று முறை பரிந்துரைக்கப்பட்டது. இருப்பினும் இவருக்கு அப்பரிசு கிடைக்கவில்லை
சான்றாவணம்
பகுப்பு:இந்தியப் பெண் எழுத்தாளர்கள் பகுப்பு:இந்திய ஆங்கில எழுத்தாளர்கள் பகுப்பு:1937 பிறப்புகள் பகுப்பு:வாழும் நபர்கள் பகுப்பு:வங்காள மக்கள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
நுரையீரல் வலை
நுரையீரல் வலை (Pulmonary plexus) என்பது சஞ்சாரி நரம்பின் (vagus nerve) நுரையீரல் பகுதி மற்றும் பரிவு உடல் பகுதியிலிருந்து உருவானதாகும்.
உசாத்துணைகள்
பகுப்பு:மாந்தரின உடற்கூற்றியல் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மத்தியப் பிரதேச நாள்
மத்தியப் பிரதேச நாள் (Madhya Pradesh Day) மத்தியப் பிரதேசம் உருவானதையொட்டி ஒவ்வோர் ஆண்டும் நவம்பர் 1 அன்று கொண்டாடப்படுகிறது. இந்த நாள் அங்கு மாநில விடுமுறை நாளாகும்.
வரலாறு
1956 ஆம் ஆண்டு நவம்பர் மாதம் முதல் தேதியன்று முதல் மத்திய மாகாணங்கள் மற்றும் பெரார், மத்திய பாரத், விந்தியப் பிரதேசம் மற்றும் போபால் ஆகியவை இணைந்து மத்தியப் பிரதேசத்தை உருவாக்கியபோது தொடங்கப்பட்டது. 1 ஆவது மத்திய பிரதேச நிறுவன தினத்தின் போது, போபால் மத்திய பிரதேசத்தின் தலைநகராக தேர்ந்தெடுக்கப்பட்டது. 2022 ஆம் ஆண்டில்  மத்தியப் பிரதேசம் போபாலில் உள்ள இலால் அணிவகுப்பு மைதானத்தில் 67 ஆவது மத்தியப் பிரதேச நிறுவன தினத்தைக் கொண்டாடியது. சத்தீசுகர், கர்நாடகா, கேரளா, பஞ்சாப் மற்றும் அரியானாவுடன் இணைந்து இந்த நாளைக் கொண்டாடுகிறது. 2022 அல்லது 67 ஆவது மத்திய பிரதேச நாள் ஒரு பண்டிகையாக கொண்டாடப்பட்டது.
நிகழ்ச்சிகள் மற்றும் கொண்டாட்டங்கள்
மத்திய பிரதேச நாளில் நவம்பர் 1 முதல் நவம்பர் 7 வரை பல்வேறு நிகழ்ச்சிகளும் கொண்டாட்டங்களும் ஏற்பாடு செய்யப்பட்டுள்ளன -
மேற்கோள்கள்
பகுப்பு:இந்தியாவின் சிறப்பு நாட்கள்
ஜோதிராவ் புலே
மகாத்மா ஜோதிபா கோவிந்த ராவ் புலே (जोतीबा गोविंदराव फुले Mahatma Jyotirao Govindrao Phule) இந்திய விடுதலைப் போராட்டக் காலத்தில் வாழ்ந்த ஒரு சமூக சீர்திருத்தவாதியாவார். சமூக அவலங்களுக்கு எதிராகக் குரல் கொடுத்ததோடு அவற்றைக் களையும் முயற்சிகளிலும் இறங்கியவர். ஒடுக்கப்பட்டோர் மற்றும் பெண்களுக்கென்று பள்ளிகளை நடத்தியவர்.
ஆங்கிலேயர் ஆட்சியை விரும்பியவர்களுள் இவரும் ஒருவர். 1857 சிப்பாய்க் கலகத்தை இவர் உயர் சாதி இந்துக்கள் உண்டாக்கிய கலகமாகவே பார்த்தார்.
வாழ்க்கை
அக்கால வழக்கப்படி இவர்தன் 13 ஆம் அகவையில் சாவித்ரிபாய் (9 அகவை) அவர்களுடன் 1840இல் திருமணம் நடந்தது. ஜோதிராவ் புலே அவர்கள் தனது துணைவி சாவித்ரிபாய் புலே அவர்களைச் சாதீய, பெண் ஒடுக்குமுறைக்கு எதிரான போராட்டத்தில் இணைத்துக் கொண்டார். இவர்களுக்கு குழந்தைகள் இல்லை. ஒரு பிராமண விதவையின் யஸ்வந்த் ராவ் என்ற குழந்தையை தத்தெடுத்து வளர்த்தனர்.
பெண் உரிமை போராளி
மனுதர்மம் எல்லாப் பெண்களையும், சாதி வித்தியாசம் பாராமல் அடிமைகளாக (தாஸா) அல்லது சூத்திரர்களாக நடத்துகிறது. சூத்திராதி சூத்திரர்கள் என்ற தனது கணிப்பில் பெண்களையும் புலே இணைத்தார். 1842 ஆம் ஆண்டில் ஆரம்பிக்கப்பட்ட பெண் குழந்தைகளுக்கான அவரது முதல் பள்ளிக் கூடத்திற்கு சமூக அந்தஸ்து கிடைக்கவில்லை. குழந்தைகளைக் கருவிலேயே கலைக்க வேண்டிய நிலையிலோ அல்லது பிறந்த பின் அவற்றைக் கொல்ல வேண்டிய நிலையிலோ உள்ள விதவைப் பெண்களுக்கான இல்லத்தை 1863 ஆம் ஆண்டில் நிறுவினார். 1864 ஆம் ஆண்டில் நடைபெற்ற சாரஸ்வத் பிராமண விதவையின் மறுமணத்தில் முக்கியப் பங்கு புலேயினுடையது. 1882 ஆம் ஆண்டு வெளியிடப்பட்ட பெண் விடுதலை பற்றிய தவறான கருத்துக்களைக் கொண்ட ஆய்வுக் கட்டுரையான, ஆண் பெண் பற்றிய ஒப்பீடு (ஸ்திரீ புருஷ்துலானா) என்பதை எதிர்த்து குரல் கொடுத்தவர் புலே மட்டுமே.
வெளியிணைப்புகள்
பகுப்பு:1827 பிறப்புகள் பகுப்பு:1890 இறப்புகள் பகுப்பு:மகாராட்டிர மக்கள் பகுப்பு:பெண்ணியவாதிகள் பகுப்பு:இந்திய சமுதாய மறுமலர்ச்சியாளர்கள் பகுப்பு:சாத்தாரா மாவட்ட நபர்கள்
அகத்தியர் ஞானம்
அகத்தியர் ஞானம் 16ஆம் நூற்றாண்டு நூல். இதன் நூலாசிரியர் அகத்தியர் 18 சித்தர்களில் ஒருவர். ஐந்து வகையான ஞானம் இதில் கூறப்பட்டுள்ளது. அவற்றுள் சில. மனமது செம்மையானால் மந்திரம் செபிக்க வேண்டா மனமது செம்மையானால் வாயுவை உயர்த்த வேண்டா மனமது செம்மையானால் வாசியை நிறுத்த வேண்டா மனமது செம்மையானால் மந்திரம் செம்மை யாமே
மேற்கோள்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சித்தர் பாடல்கள்
நளின் பண்டாரநாயக்க
நளின் பண்டாரநாயக்க (Nalin Bandaranayake), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டுகளில், இலங்கை நொன்டர்ஸ்கிரிப்ஸ் விளையாட்டுக்கழக அணி உறுப்பினராக பங்குகொண்டார். இவர் வலக்கை துடுப்பாட்டக்காரரும் மற்றும் இடக்கை மென் பந்து வீச்சாளரும் ஆவார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
மந்தாகினி (கதைமாந்தர்)
மந்தாகினி சுந்தர சோழரின் காதலியாகவும், வீரபாண்டியனின் மனைவியாகவும் கல்கி எழுதிய பொன்னியின் செல்வன் புதினத்தில் வரும் கதாப்பாத்திரமாகும். மந்தாகினியை தொடக்கத்திலேயே பூங்குழலியின் அத்தையாக அறிந்தாலும், சேந்தன் அமுதனின் பெரியம்மாவாகவும் நந்தினிதேவி, மதுராந்தகன் தாயாகவும் இறுதிக்கட்டத்தில்தான் அறியமுடிகிறது.
கதாப்பாத்திரத்தின் இயல்பு
மந்தாகினியை ஊமைப் பெண்ணாகவும், செவிட்டுப் பெண்ணாகவும் அறிமுகம் செய்கிறார் புதினத்தின் ஆசிரியர். பல இடங்களில் ஊமைப்பெண் என்றே குறிப்பிடுகிறார். சைகை பாசை பேசி இளவரசர் அருள்மொழிவர்மனுக்கு வரும் ஆபத்துகளிலிருந்து காக்கும் கடவுளாக மந்தாகினி தேவி வருகிறார். எளிய உடை அணிவதிலும், மக்கள் இல்லாத இடங்களிலும் இருக்க ஆசை கொள்கிறாள். மந்தாகினியின் முகத்தோற்றம் பழுவூர் இளையராணி நந்தினிதேவின் முகதோற்றத்தினை ஒத்திருப்பதால் பலர் குழம்பிவிடுகின்றனர். இறுதியாக சுந்தர சோழருக்கு வரும் ஆபத்திலிருந்து அவரை காத்து தான் மடியும் வரை சோழரின் குடும்பத்தின் மீதான பாசத்தினை வெளிக்காட்டும் அபலைப் பெண்ணாகவே மந்தாகினி வாழ்ந்து மடிகிறார்.
அருள்மொழிதேவனைக் காக்கும் தெய்வம்
சோழ இளவரசர் அருள்மொழிதேவனின் சிறுவயதிலிருந்தே, அவரின் உயிருக்கு வருகின்ற ஆபத்துகளையெல்லாம் தடுத்து ரட்சிக்கும் கடவுளாக மந்தாகினி வருகிறார். சிறுபிராயத்தில் அருள்மொழிவர்மன், குந்தவை (கதைமாந்தர்) நாச்சியார், ஆதித்த கரிகாலன் (கதைமாந்தர்), இவர்களது தந்தை சுந்தர சோழர் மற்றும் தாய் மலையமான் குமாரி ஆகியோர் காவிரி நதியில் பயணப்பட்டுக் கொண்டிருக்கையி்ல் அருள்மொழிவர்மன் படகிலிருந்து தவறி விழுந்துவிடுகிறார். அவரைக் காப்பாற்றி மீண்டும் படகில் சேர்த்தவரை யாருமே அறிந்திருக்கவில்லை. அருள்மொழி தேவருக்கு மட்டும் அந்த மங்கையின் திருவுருவம் கண்களிலேயே இருக்கிறது. மற்றவர்கள் இளவரசரைக் காப்பாற்றியது பொன்னி நதிதான் என்று முடிவுக்கு வருகிறார்கள். அன்றைய தினத்திலிருந்து இளவரசரைப் பொன்னியின் செல்வன் என்றே அழைக்கின்றார்கள்.
இளவரசருக்குத் தன்னைக் காப்பற்றியது பொன்னி நதியல்ல என்ற எண்ணம் வலுப் பெறுகிறது. தன்னைக் காத்த மங்கையைத் தேடித் தேடி நகரெங்கும் செல்கிறார். ஆனால் ஈழத்தில் போர்தொடுக்க வரும்போதுதான் அந்த மங்கையைப் பார்க்கிறார். அவள் ஊமைப் பெண் எனவும், அவளுக்குத் தன் பெயரில் இருக்கும் பாசத்தினைக் கண்டும் திகைக்கின்றார். ஈழத்தில் பொன்னியின் செல்வனைச் சந்தித்த ஊமைப் பெண்ணான மந்தாகினி, இளவரசரை விரைவில் அவர் தங்கியிருந்த இடத்திலிருந்து வெளியேறச் சொல்கிறார். குளிர்க் காய்ச்சல் வீரர்களையும், இளவரசரையும் தாக்கலாம் என்றும் கூறுகிறாள். இளவரசர் காலதாமதம் செய்யாமல் அங்கிருந்து தன் படைகளுடன் கிளம்புகிறார்.
நீண்ட நாள்கள் கழித்து, வந்தியத்தேவனும், அருள்மொழிவர்மனும், ஆழ்வார்க்கடியான் நம்பியும் ஈழத்தீவில் நடந்து செல்கையில் மந்தாகினி தோன்றி எச்சரிக்கை செய்கிறாள். அவளுடைய எச்சரிக்கைப்படியே அவர்கள் சாலையோரம் நடந்த வந்தபோது, வீட்டின் சுவர் இடிந்துவிழுகிறது. அதிலிருந்து அனைவரும் தப்பிப் பிழைக்கின்றார்கள்.
சுந்தர சோழரின் காதலி
தனித்தீவில் வாழ்ந்துவந்த ஊமைப் பெண்ணைச் சுந்தர சோழர் தன் இளவயதில் காதலித்து வந்தாகக் குந்தவை தேவியிடம் கூறுகிறார். நாடு ஆபத்திலிருப்பதை உணர்ந்து அவளைப் பிரிந்து வந்ததாகவும், அவள் கனவில் தினம் வந்து துன்பம் தருவதாகவும், அதனாலேயே தன் மனம் காயமடைந்து உடல்நிலை பாழ்பட்டு விட்டதாகவும் தெரிவிக்கின்றார்.
புதினத்தின் இறுதியில் பழுவூர் இளையராணி நந்தினியின் தாய்தான் மந்தாகினி என்று அறிந்து கொள்கிறாள். வீரபாண்டியனின் இரு குழந்தைகளை அரண்மனையில் பெற்றெடுக்கின்றாள். ஆண் பிள்ளையை பாண்டிய இளவரசர் என்று அறியாமல் செம்பியன் மாதேவி வளர்க்கிறார். பெண் பிள்ளையை ஆழ்வார்க்கடியான் வளர்க்கின்றார். தன்னுடைய பிள்ளைகள் மீது கவனம் வைக்காமல் சுந்தர சோழர் பிள்ளையான அருள்மொழிவர்மனையே பிள்ளையாக எண்ணுகிறார்.
முதல் மந்திரி சுந்தர சோழரிடம் மந்தாகினி உயிரோடு இருப்பதை நிரூபிக்க அழைத்து வருகிறார். அவளுடைய தோற்றத்தினைக் கண்டு பயந்துவிடுகின்ற சுந்தர சோழரைச் சமாதானம் செய்ய, மந்தாகினியை அலங்கரித்து அழைத்துவருகிறார்கள். மந்தாகினி இறந்துவிட்டதை உண்மையென நம்பிய சுந்தர சோழர் அதன் பின் மாற்றமுறுகிறார். பாண்டிய ஆபத்துதவிகளில் ஒருவனான சோமன் சாம்பவன் சுந்தர சோழரைக் கொல்ல எறியும் வேலை தடுத்துத் மந்தாகினி மரணம் அடைகின்றார்.
நூல்கள்
மந்தாகினியைக் கதைப்பாத்திரமாக கொண்டு வெளிவந்துள்ள நூல்கள்.
திரைப்படம்
மணிரத்னம் இயக்கத்தில் மதராசு தாக்கீசு, லைக்கா தயாரிப்பகம் தயாரிப்பில் 2022 இல் வெளிவந்த பொன்னியின் செல்வன் 1 திரைப்படத்திலூம், 2023 இல் வெளிவந்த பொன்னியின் செல்வன் 2  திரைப்படத்திலும் மந்தாகினி மற்றும் நந்தினி கதாப்பாத்திரங்களில் ஐஸ்வர்யா ராய் நடித்திருந்தார்.
ஆதாரங்கள்
பகுப்பு:பொன்னியின் செல்வன் கதை மாந்தர்கள்
பிளான்போர்டு பழந்தின்னி வெளவால்
பிளான்போர்டு பழந்தின்னி வெளவால் (Blanford's fruit bat)(இசுபேரியசு பிளான்போர்டி) என்பது மலைப்பகுதியில் காணப்படும் பெரும் வெளவால் சிற்றினம் ஆகும். இது தெற்கு மற்றும் தென்கிழக்கு ஆசியாவின் பல நாடுகளில் காணப்படுகிறது.
வகைபாட்டியல்
பிளான்போர்டு பழந்தின்னி வெளவால் குறித்து இங்கிலாந்து விலங்கியல் அறிஞர் ஓல்ட்பீல்டு தாமசு 1891-ல் புதிய சிற்றினமாக விவரித்தார். இவர் இதனை சையனாப்பிடரசு பேரினத்தில் சேர்த்தார். பிளான்போர்டு என்ற இதன் குறிப்பிட்ட அடைமொழியானது இங்கிலாந்து இயற்கை ஆர்வலர் வில்லியம் தாமசு பிளான்போர்டின் பெயராகும்.
1906ஆம் ஆண்டில், அமெரிக்க விலங்கியல் நிபுணர் கெரிட் சுமித் மில்லர் இசுபேரியசு என்ற புதிய பேரினத்தை முன்மொழிந்தார். இப்பேரினத்தின் கீழ் சையனாப்பிடரசு பிளான்போர்டியின் பண்புகளான கால்கர் மற்றும் வெட்டுப்பல் தனித்துவ வளர்ச்சியின் அடிப்படையில் சேர்க்கப்பட்டது.
வரம்பும் வாழிடமும்
பூட்டான், சீனா, இந்தியா, மியான்மர், நேபாளம், தாய்லாந்து மற்றும் வியட்நாம் உட்பட தெற்கு மற்றும் தென்கிழக்காசியாவின் பல நாடுகளில் இது காணப்படுகிறது. 2010இல், பிளான்போர்டு பழந்தின்னி வெளவால் முதல் முறையாக லாவோஸில் ஆவணப்படுத்தப்பட்டது. இது கடல் மட்டத்திற்கு 308–2,710 மீ (1,010–8,891 அடி) மேல் காணப்படும்.
பாதுகாப்பு
2008-ல், பிளான்போர்டு பழந்தின்னி வெளவால் பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாகப் பட்டியலிடப்பட்டது. இதன் புவியியல் வரம்பு மற்றும் மறைமுகமாக அதிக எண்ணிக்கை காரணமாக இம்முடிவு எடுக்கப்பட்டது. மேலும் எவ்வித பெரிய அச்சுறுத்தல்களையும் பட்டியலிடவில்லை. ஆனால் லாவோஸில் இதன் முதல் பதிவு சந்தை ஒன்றில் மாமிசமாக விற்கப்பட்டது குறிப்பிடப்பட்டுள்ளது.
மேற்கோள்கள்
பகுப்பு:வௌவால்கள்
ஏ. திருநாவுக்கரசு
'''ஏ. திருநாவுக்கரசு''' (பிறப்பு: ஆகத்து 12 1927, தமிழக எழுத்தாளர், தேவகோட்டை எனுமிடத்தில் பிறந்து தற்போது, தியாகராய நகர் சென்னையில் வாழ்ந்துவரும் இவர் வானதி பதிப்பக உரிமையாளரும், 50 ஆண்டுகளுக்கும் மேலாகப் பதிப்புத் தொழிலில் ஈடுபட்டு 7000க்கும் மேற்பட்ட தமிழ் நூல்களைப் பதிப்பித்து வெளியிட்ட சாதனையாளரும், இலக்கிய ஆர்வலருமாவார்.
எழுதிய நூல்கள்
அத்துடன் தன் வரலாற்றை “வெற்றிப்படிகள்” எனும் பெயரில் நூலாக வெளியிட்டுள்ளார்.
ஸ்திராஸ்பூர்க்
ஸ்திராஸ்பூர்க் (Strasbourg, Straßburg , அல்சேஷிய மொழி: Strossburi ), பிரான்ஸ் நாட்டின் கிழக்குப் பகுதியிலுள்ள அல்சேஸ் பிரதேசத்தின் தலைநகரமும் பிரதான நகரமும் அதுவே ஆகும். இது ஐரோப்பிய பாராளுமன்றத்தின் அதிகார பீடம் ஆகும். இது பிரான்சின் ஜேர்மனியுடனான எல்லைக்கு அருகில் அமைந்துள்ளது.
மேற்கோள்கள்
பகுப்பு:பிரான்சின் நகரங்கள் பகுப்பு:புனித உரோமைப் பேரரசு பகுப்பு:பிரான்சில் உள்ள உலகப் பாரம்பரியக் களங்கள்
கானூர் அன்னவாசல் ஊராட்சி
கானூர் அன்னவாசல் ஊராட்சி (Kanoor Annavasal Gram Panchayat), தமிழ்நாட்டின் திருவாரூர் மாவட்டத்தில் உள்ள நீடாமங்கலம் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1948 ஆகும். இவர்களில் பெண்கள் 973 பேரும் ஆண்கள் 975 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அடிசன் நோய்
அடிசன் நோய் அல்லது முதன்மை அண்ணீரகக் குறைபாடு அல்லது கார்ட்டிசால் பற்றாக்குறை என்பது அண்ணீரகச் சுரப்பி கார்ட்டிசால் இயக்குநீரைப் போதிய அளவில் உற்பத்தி செய்யாமையால் ஏற்படும் நீண்டநாள் நோயாகும். அறிகுறிகள் பொதுவாகத் தாமதித்துத் தொடங்கும், வயிற்றுவலி, களைப்பு, எடை குறைதல் என்பனவற்றுடன் உடலின் சீதமென்சவ்வு மற்றும் தோல் பகுதிகள் அதிகூடிய கருமை நிறமாற்றம் அடைதல் இவற்றில் அடங்கும். இந்நோய்க்குரிய மூல காரணம் சரியாக அறியப்படவில்லை. சிலரில் தன்னுடல் தாக்குதலால் அண்ணீரகச் சுரப்பியின் மேற்பட்டைப் பகுதி பாதிப்படைவதால் இயக்குநீர் உற்பத்தி தடைப்படுகின்றது. வேறு சிலரில் அண்ணீரகச் சுரப்பி புற்றுநோய், தொற்றுநோய்கள் போன்றவற்றால் பாதிப்படையும்போது இந்நோய் உண்டாகுகின்றது.
மேற்கோள்கள்
பகுப்பு:அகஞ்சுரப்பி நோய்கள்